Hindistonda 20 mingta vagon karantin markazlariga aylantiriladi

Hindiston temir yo‘llar vazirligi 20 mingta vagonni koronavirusga qarshi kurashish uchun karantin markazlariga aylantirish to‘g‘risida topshiriq berdi.
"Hindiston temir yo‘llari COVID-19ga qarshi kurash doirasida 20 mingta vagonni karantin/izolyatsiya uchun qayta jihozlashga qaror qildi", - deyiladi vazirlik bayonotida.
Qayd etilishicha, 20 mingta vagon 320 mingtagacha o‘ringa ega bo‘ladi. 5000ta vagonni modifikatsiya qilish ishlari boshlab yuborilgan.
Oxirgi ma'lumotlarga ko‘ra, Hindistonda 1251 kishi koronavirusga chalingan, 102 kishi tuzalgan, 32 kishi vafot etgan.